Ο **Μάνι Μάτερ** (*Mani Matter*, 4 Αυγούστου 1936 – 25 Νοεμβρίου 1972) ήταν δημοφιλής Ελβετός τραγουδιστής και τραγουδοποιός. Το πραγματικό του όνομα ήταν **Χανς-Πέτερ Μάτερ** (*Hans-Peter Matter*).

Βιογραφικά στοιχεία
-------------------

Ο Μάνι Μάτερ γεννήθηκε στο Χερτσόγκενμπούχζεε του Καντονίου της Βέρνης. Ο πατέρας του, Έρβιν Μάτερ, ήταν δικηγόρος και η μητέρα του, η Ολλανδή Βιλελμίνα ντε Χάαν-Μάτερ, ήταν γραμματέας. Οι γονείς του είχαν και μια κόρη δύο χρόνια μεγαλύτερή του, την Έλεν.

Μεγαλώνοντας στη Βέρνη, ο Μάνι άρχισε να ερμηνεύει δικά του τραγούδια στη βερνική διάλεκτο της γερμανικής σε τοπικές εκδηλώσεις και στο ραδιόφωνο, συνοδεύοντάς τα ο ίδιος με την κιθάρα του. Υπήρξε δραστήριος πρόσκοπος και ερμήνευσε τα πρώτα δικά του τραγούδια σε προσκοπικές εσπερινές συγκεντρώσεις. Επίσης ερμήνευσε μαζί με τους «Τροβαδούρους της Βέρνης» (*Berner Troubadours*).

Ο Μάνι Μάτερ σκοτώθηκε σε ηλικία 36 ετών σε τροχαίο δυστύχημα, που συνέβη κοντά στο Κίλχμπεργκ του Καντονίου της Ζυρίχης, ενώ πήγαινε σε μια συναυλία. Είναι θαμμένος στο Κοιμητήριο Μπρεμγκάρτεν (*Bremgartenfriedhof*) στη Βέρνη. Ο Μάτερ ήταν έγγαμος με την Τζόυ Νταίμπελι (Joy Doebeli) από το 1963 και είχαν τρία παιδιά. Το στιχουργικό έργο του είναι αρχειοθετημένο στα Ελβετικά Λογοτεχνικά Αρχεία στη Βέρνη.

Αποδοχή
-------

Τα τραγούδια του Μάνι Μάτερ στη διάλεκτο της Βέρνης παραμένουν πολύ δημοφιλή στο γερμανόφωνο τμήμα της Ελβετίας και ο καλλιτέχνης μια σημαντική επιρροή στη μουσική σκηνή της διαλέκτου στη Βέρνη, με τα τραγούδια του να ερμηνεύονται συχνά από άλλους τραγουδιστές. Μια τέτοια συλλογή κυκλοφόρησε το 1992 στο άλμπουμ *Matter Rock*. Τα τραγούδια του Μάτερ διδάσκονται συχνά σε σχολείο (ακόμα και σε μαθήματα για ενήλικες που επιθυμούν να μάθουν τη βερνική διάλεκτο της γερμανικής) και είναι γνωστά για τη μαλακή ειρωνεία τους. Το 2002 γυρίσθηκε το βιογραφικό ντοκιμαντέρ με τίτλο *Mani Matter - Warum syt dir so truurig?* σε σκηνοθεσία του Φρήντριχ Κάπελερ (*Friedrich Kappeler*)

Δισκογραφία
-----------

* 1966 *I han en Uhr erfunde* (EP, μετάφρ.: «Εφεύρα ένα ρολόι»)
* 1967 *Alls wo mir id Finger chunnt* (EP, μετάφρ.: «Καθετί που αγγίζω»)
* 1970 *Hemmige* (EP, «Αναστολές»)
* 1972 *Betrachtige über nes Sändwitsch* (EP, μετάφρ.: «Σκέψεις ενός σάντουιτς»)
* 1973 *Ir Ysebahn* (LP, μετάφρ.: «Στο τρένο»)
* 1973 *I han es Zündhölzli azündt* (διπλό LP, μετάφρ.: «Άναψα ένα σπίρτο»)

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 14557542m.
3. ↑  Huber, Martin (31 August 2016). «Wo Mani Matter ums Leben kam» (στα γερμανικά). *Tages-Anzeiger*. ISSN 1422-9994.. Ανακτήθηκε στις 29 June 2019.
4. ↑  AG, Berner Zeitung, Tamedia Espace. «What's the Matter?» (στα γερμανικά). *Berner Zeitung*. ISSN 1424-1021.. Ανακτήθηκε στις 29 June 2019.

Εξωτερικοί σύνδεσμοι
--------------------

* Ο Μάνι Μάτερ στο IMDb
* Επίσημος ιστότοπος από την οικογένειά του
* Mani Matter (πληροφορίες για το ντοκιμαντέρ τού 2002)
* Brigitte Marschall: το λήμμα «Mani Matter» στο *Theaterlexikon der Schweiz (TLS) / Dictionnaire du théâtre en Suisse (DTS) / Dizionario Teatrale Svizzero / Lexicon da teater svizzer*, τόμος 2, εκδ. Chronos, Ζυρίχη 2005, σσ. 1023-1024, ISBN 978-3-0340-0715-3 (στη γερμανική)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 95152376
* **Europeana**: agent/base/70021
* LCCN: nr92018830
* ISNI: 0000 0000 8402 1714
* GND: 118578928
* SUDOC: 182862364
* BNF: cb14557542m (data)
* HDS: 012098
* MusicBrainz: 22ab9b7c-7151-4351-8c38-aa6ca3d43331
* NKC: xx0118439
* TLS: Mani\_Matter

 |

 |